
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00076/2014-04
06.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.02.2015. године, донела је
О Д Л У К У
о акредитацији високошколске установе
Утврђује се да УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ са седиштем у КРАЉИЦЕ НАТАЛИЈЕ 43, БЕОГРАД, ПИБ: 100035901, Матични број: 06908985,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење.
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ са седиштем у КРАЉИЦЕ НАТАЛИЈЕ 43, БЕОГРАД, је дана 15.1.2014. године поднела захтев за акредитацију  под бројем 612-00-00076/2014-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ и предлог одлуке, достављени су Комисији за акредитацију и проверу квалитета.
ОСНОВНИ ПОДАЦИ о УСТАНОВИ:
Број наставника на установи= 99  (из уводне табеле и уједињеног обрасца)
Број наставника са пуним радним временом= 54 (стандард 6 и прилози)
Број наставника са непуним радним временом= 5
Број наставника по уговору 40
2.    Број сарадника на студијском програму= 20
Број сарадника са пуним радним временом=20
3. Број студијских програма на установи= 5 (уједињени образац-структура програма)
4. Укупан број студената на свим годинама= 2067
5. Просечно оптерећење наставника на установи= 5,22 (уједињени образац)
6. Просечно оптерећење сарадника на установи= 8,62 (уједињени образац)
7. Број наставника са укупним оптерећењем већим од 12= 0 (уједињени образац)
8. Бруто простор= 9600 м2 (стандард 9-прилози)
9. Просечан простор по студенту= 4.65 м2
10. Број библиотечких јединица у установи= 64577
 
     Организација и управљање, наставно и ненаставно особље и унутрашњи механизми за осигурање квалитета повољно су  оцењени. Основни задаци и циљеви високошколске установе, као и планирање и контрола и студије у потпуности задовољавају стандарде и коректно су конципирани.  Проверене су квалификације наставног особља у складу са њиховим задужењима и може се рећи да су на високом нивоу, а наведени су и научноистраживачки пројекти (домаћи и међународни) у којима учествује самостално или са партнерима Учитељски факултет у Београду. Све то квалификује установу за успешно извођење програма докторских студија Методика разредне наставе, као и у погледу предавача и ментора.   На основу непосредног увида, констатовали смо да су испуњени захтеви када су у питању простор и опрема, јер одговарају тренутном броју студената на Установи. На основу Прилога 11.1 - Финансијски извештај за претходне три године, може се констатовати да су финансијски резултатати у том периоду позитивни.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ  у оквиру образовно-научног поља поља друштвено-хуманистичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ има укупно 54 наставника са пуним радним временом,  45 наставника са непуним радним временом,  20 сарадника, 9600 м2 бруто  простора за извођење наставе за укупно 2067 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:
- високошколској установи
- архиви КАПК
	ПРЕДСЕДНИК
Проф. др  Ендре Пап

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И
ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ са седиштем у КРАЉИЦЕ НАТАЛИЈЕ 43, БЕОГРАД, ПИБ: 100035901, Матични број: 06908985, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

